#### KÄSUNDUSLEPING nr ………..

(hiliseima digitaalallkirja kuupäev)

Riigimetsa Majandamise Keskus (edaspidi RMK), mida kommunikatsiooniosakonna põhimääruse alusel esindab juhataja Signe Vaks-Saareoja (edaspidi Tellija), ühelt poolt ja sündmusturundusagentuur Stiilikanal OÜ , mida põhikirja alusel esindab tegevjuht Janne Klooren (edaspidi Täitja), teiselt poolt

edaspidi ka nimetatud eraldi Pool või ühiselt Pooled, sõlmisid käesoleva lepingu RMK arengukava toetamiseks kommunikatsiooni strateegia tellimiseks (edaspidi Leping) alljärgnevas:

1. **Lepingu ese ja eesmärk**
   1. Lepingu esemeks on Tellija poolt läbi viidud hankemenetluse „RMK Üritusturunduse teenuse tellimine“ dokumentides määratletud RMK üritusturundusteenuse osutamine alates lepingu sõlmimisest kuni 16. jaanuarini 2024 vastavalt hankedokumentidele ja käesolevale lepingule. Tööna käsitletakse kõiki töid ja tegevusi, mis on vajalikud hankedokumentides ja lepingus sätestatud ülesannete ja eesmärkide täitmiseks.
   2. RMK üritusturundusteenuse osutamiseks Täitja:
      1. Koostab Tellija poolt soovitavale ürituse loovlahenduse;
      2. Koostab projekti plaani loovlahenduse ellu viimiseks;
      3. Võtab loovlahenduse ellu viimiseks hinna pakkumised erinevatelt teenuse osutajatelt;
      4. Kooskõlastab Tellijaga loovlahenduse kontseptsiooni ja selle elluviimise plaani, sh esitab Tellijale loovlahenduse elluviimiseks võetud hinnapakkumised;
      5. Pärast ürituse elluviimist koostab analüüsi ürituse kohta, kus on välja toodud õnnestunud lahendused ja arenguvajadused ning soovitused tulevikus sarnaste ürituste korraldamiseks.
2. **Lepingu täitmine ja tööde üleandmine**
   1. Lepingu täitmisel juhindutakse hanke tehnilises kirjelduses, Täitja pakkumuses ja Lepingus sätestatust.
   2. Täitja kohustub kooskõlastama Tellija esindajaga töö ajakava, eelarve ja kõik muudatused ajakavas ja eelarves.
   3. Ajakavas ettenähtud tähtaegade Tellijapoolse ületamise puhul nihkub ajakava edasi vastavalt ajakava ületanud päevadele, aga Täitja on kohustatud sellisel juhul Tellijat ajakava muudatustest teavitama kirjalikku taasesitamist võimaldavas vormis.
   4. Täitja on vastutav Töödega seoses avalikkusele esitatavate Tööde headele äritavadele ning kehtivale seadusandlusele vastavuse eest.
   5. Täitja täidab lepingujärgsed kohustused vastavalt Lepingus sätestatud tingimustele, parimas praktikas rakendatavatele nõuetele, normidele ja standarditele.
   6. Tellijal on õigus Tööde teostamise käigus kontrollida Täitja poolt teostatavate tööde kvaliteeti, mahtu ja Lepingu tingimustest kinnipidamist.
   7. Mittekvaliteetsete Töö või Lepingule mittevastavate Tööde avastamisel informeerib Tellija kirjalikku taasesitamist võimaldavas vormis Täitjat ning Täitja on kohustatud ilma mistahes täiendava tasuta mittevastavused koheselt kõrvaldama.
   8. Täitjal on kohustus viivitamatult teavitada Tellijat probleemidest, mis segavad Lepingus toodud ja Lepingu alusel kokku lepitud Tööde teostamist ja tähtaegadest kinnipidamist. Täitjal on õigus esitada kirjalikku taasesitamist võimaldavas vormis Tellija kontaktisikule ettepanekuid Töö sisu ja selle tähtaegade muutmiseks. Tellija võib vastavalt enda äranägemisele ettepanekuid aktsepteerida, tagasi lükata või teha omapoolseid ettepanekuid.
   9. Lepingus toodud Töid peavad teostama Tellija poolt aktsepteeritud kvalifitseeritud isikud.
   10. Täitja vastutab Tellija otstarbeka kaasamise eest Tööde teostamise protsessi, vältimaks puudusi Töödes, kõrvalekaldumist Tööde ajakavast jm negatiivsete tagajärgede realiseerumist.
   11. Kui Tellija tuvastab Täitja poolt teostatud Töödes puudusi, esitab Tellija Täitjale Tööde mittevastavuse kohta kirjalikku taasesitamist võimaldavas vormis teate, kirjeldades selles ära Töödes esinevad puudused ja määrates puuduste kõrvaldamiseks mõistliku tähtaja.
   12. Juhul, kui Täitja ei kõrvalda Töödes esinevaid puudusi Tellija poolt antud täiendava tähtaja jooksul, loetakse, et Täitja on Lepingut oluliselt rikkunud.
   13. Tellija ei pea andma Täitjale täiendavat tähtaega Töödes esinevate puuduste kõrvaldamiseks ja Lepingust tulenevate kohustuste täitmiseks, kui tegemist on Tööde olulise mittevastavusega. Nimetatud juhul on Tellijal õigus keelduda teostatud Tööde eest tasumisest puudustele vastavas osas, arvestades sellisel juhtumil mittetasutava kuutasu osa suuruse arvutamisel Töödes esinevate puuduste proportsionaalse suurusega kogu vastava kuu kõigi Tööde mahust.
3. **Tasumine**
   1. Tellija kohustub maksma tasu Täitjalt tellitud Tööde eest vastavalt Lepingule ja esitatud arvele.
   2. Täitja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja> .
4. **Poolte esindajad ja kontaktandmed**
   1. Tellija esindaja on RMK, Signe Vaks-Saareoja, tel +372 5648 9992, e-post [signe.vaks-saareoja@rmk.ee](mailto:signe.vaks-saareoja@rmk.ee) .
   2. Täitja esindaja on Stiilikanal OÜ tegevjuht Janne Klooren, tel +372 5220200 e-post [janne@stiilikanal.ee](mailto:janne@stiilikanal.ee) .
5. **Teadete edastamine**
   1. Lepinguga seotud teated edastatakse telefoni teel või e-kirjaga poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirjaga edastatud teated loetakse kätte saaduks alates teate edastamisele järgnevast tööpäevast.
   3. Lepingu alusel kokku lepitud tööde ajakava ning kõik muudatused ajakavas, samuti lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikku taasesitamist võimaldavas vormis.
6. **Lepingu lõppemine ja lõpetamine**
   1. Leping lõpeb 16. jaanuaril 2024 või varasemal kuupäeval juhul, kui lepingust tulenevad poolte kohustused on mõlemapoolselt täielikult ja nõuetekohaselt täidetud.
   2. Kumbki pool võib käesoleva lepingu punktides 6.1 ja 6.2 nimetatud tähtaegu järgimata lepingu üles öelda, kui ilmneb, et kõiki asjaolusid arvesse võttes ja mõlema poole huvisid kaaludes ei või oodata, et lepingut üles öelda sooviv pool jätkaks lepingu täitmist kuni üles­ütlemistähtaja või lepingu tähtaja möödumiseni.
   3. Tellija võib lepingu igal ajal olenemata põhjusest ühekuulise etteteatamistähtajaga üles öelda ning sellisel juhul on Täitjal õigus nõuda tasu vaid Lepingu ülesütlemise hetkeks faktiliselt tehtud tööde eest.
   4. Täitjal on õigus lõpetada leping ennetähtaegselt, teatades sellest Tellijale kirjalikult ette vähemalt 4 (neli) nädalat alljärgnevatel juhtudel, kui:
      1. Tellija ei anna Täitjale õigeaegselt Tööde teostamiseks vajalikku informatsiooni;
      2. Tellija keeldub või hoiab kõrvale nõuetekohaselt teostatud Tööde vastuvõtmisest ja/või selle eest tasu maksmisest.
   5. Ülaltoodud alustel Lepingu ennetähtaegsel lõpetamisel on Täitjal õigus Tellijalt sisse nõuda vaid tasu lepingu lõpetamise hetkeks faktiliselt tehtud tööde eest.
7. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt al­lakirjutamise momendist või poolte poolt kirjalikult määratud tähtajal.
   2. Lepingu tingimusi võib muuta või täiendada poolte kirjalikul kokkuleppel, välja arvatud juhtudel, kui lepingu muutmise vajadus tuleneb õigusaktide muutumisest.
   3. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahen­datakse vaidlus Harju Maakohtus Eesti Vabariigis kehtivate õigusaktide alusel.
   4. Leping on allkirjastatud digitaalselt.

Poolte andmed ja allkirjad

|  |  |
| --- | --- |
| Tellija | Täitja |
|  |  |
| Riigimetsa Majandamise Keskus | Stiilikanal OÜ |
| Registrikood 70004459 | Registrikood 12037095 |
| Sagadi küla, Haljala vald, | Kilu 5, Tallinn 13516 |
| 45403 Lääne-Viru maakond | Tel 52 20 200 |
| Tel 676 7500 | E-post: janne@stiilikanal.ee |
| E-post [rmk@rmk.ee](mailto:rmk@rmk.ee) |  |
|  |  |
| [Vali sobiv] | [Vali sobiv] |
|  |  |
|  |  |
| Signe Vaks-Saareoja | Janne Klooren |